6. Forslag til "Tillæg nr. 21 til Spildevandsplan 2013-2020" (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Miljøbeskyttelsesloven og bekendtgørelse om 
spildevandstilladelser mv.
SAGENS INDHOLD
Byrådet skal med denne sag tage stilling til forslag til tillæg til den gældende ”Spildevandsplan 2013-2020”. 
Byrådet skal endvidere tage stilling til igangsætning af ekspropriationsprocedure med henblik på 
erhvervelse af de nødvendige rådighedsindskrænkelser eller arealafståelse.
I forbindelse med etablering af en ny virksomhed ved Kappa i [adresse] er der udarbejdet et forslag til lokalplan 
nr. 410. Lokalplanområdet ligger delvist uden for eksisterende kloakopland.
Der er derfor udarbejdet et forslag til tillæg nr. 21 til ”Spildevandsplan 2013-2020” med et nyt kloakopland 
SØF39. Spildevand fra kloakoplandet ledes til [adresse] eksisterende ledninger mod vest. 
Regnvandet ledes til nyt regnvandsbassin mod øst og via privat drænledning til åbent vandløb. Tilslutningen 
til drænledningen skal behandles i henhold til vandløbsloven. 
VURDERING
Teknik og Miljø vurderer, at tillægget giver mulighed for en hensigtsmæssig og miljømæssig forsvarlig 
afledning af både spildevand og regnvand fra det nye kloakopland.
ØKONOMI
Udgifterne til etablering af regnvandsbassin og fælles ledningsanlæg betales af Favrskov Spildevand A/S i 
henhold til Favrskov Spildevands betalingsvedtægt. Der er ingen direkte økonomiske konsekvenser for 
Favrskov Kommune.
INDDRAGELSE
Forslaget vil blive offentliggjort på kommunens hjemmeside med oplysning om, at bemærkninger til 
forslaget kan fremsendes inden otte uger fra offentliggørelse.
INDSTILLING
Direktøren for Teknik og Miljø indstiller til Byrådet:
1.
At forslag til ”Tillæg nr. 21 til Spildevandsplan 2013-2020” godkendes og fremlægges i offentlig høring 
i 8 uger. 
2.
At Byrådet bemyndiger Teknik og Miljø til administrativt at vedtage tillægget til spildevandsplanen, 
såfremt der ikke er modtaget indsigelser inden høringsperiodens udløb.
3.
At godkende, at der igangsættes ekspropriationsprocedure med henblik på erhvervelse af de 
nødvendige rådighedsindskrænkninger eller arealafståelse ved de i tillægget angivne matrikler. 
Igangsætning skal ske, såfremt Favrskov Spildevand A/S ikke kan opnå frivillige aftaler.
BESLUTNING
Sagsnr. EMN-2021-01487
DokID: 2454856
Sagsbehandler ep
Teknik- og Miljøudvalget
12-08-2021 08:00
Teknik- og Miljøudvalget, 12. august 2021
Fraværende: Nicolai Mathiasen
Indstilles godkendt.
Bilag
1.
Forslag til "Tillæg nr 21 til Spildevandsplan 2013" (2444477)
